Marion Chesney

I Marion Gibbons (née Chesney; 10 ya ing Junio 1936 – 30/31 ya ing Diciembre 2019) métung yang Escocesang (Scottish) talasúlat novelang romantico ampóng misterio, a migumpisa king kayang carera antimóng míbulalag a talasúlat anyang 1979. Sínúlat yang dakal a novelang romantico king kayang lagyû anyang dalága ya, ing Marion Chesney, kayábé la réng serieng "Travelling Matchmaker" ampóng "Daughters of Mannerling".

King lálam ning talipanpan a M. C. Beaton, sínúlat ya múring dakal a kabalítan a novelang misterio, kayábe la réng serieng Agatha Raisin ampóng Hamish Macbeth, a mibágé king television. Sínúlat ya mú namang novelang romantico king lálam da réng talipanpan a Ann Fairfax, Jennie Tremaine, Helen Crampton, Charlotte Ward, ampóng Sarah Chester.